Tüskevár Község Önkormányzata Képviselő-testületének 
/2018. (I.) önkormányzati rendelete
a szociális tűzifa juttatás szabályairól
(tervezet) 
Tüskevár Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1.§ (1) Természetbeni juttatásként szociális tűzifára való jogosultság (továbbiakban: támogatás) állapítható meg annak a Tüskevár község közigazgatási területén életvitelszerűen lakó és ott lakcímmel rendelkező személynek, aki e rendelet hatályba lépése napján

a) kiskorú gyermekét egyedül neveli,

b) egyedülélőként a társadalombiztosítási nyugellátásról szóló 1997. évi LXXXI. törvény 6.§ (1)-(2) bekezdésében írt nyugdíjszolgáltatásban részesül és jövedelme az öregségi nyugdíj mindenkori legkisebb összegének 500 %-át nem haladja meg.

(2) A támogatás megállapítása az 1. § (1) bekezdés a) pontjában írt jogosult esetében hivatalból, az 1. § (1) bekezdés b) pontjában írt jogosult esetében kérelemre történik.
(3) A kérelmet e rendelet 1. melléklete szerinti nyomtatványon kell benyújtani 2018. január 10. napjáig. 

(4) Támogatásként ezen a címen jogosultanként legfeljebb 5 m3 tűzifa biztosítható.

(5) A támogatás kizárólagos forrása az önkormányzat számára támogatásként megállapított 
43 m3 tűzifa.

(6) A támogatás megállapításáról- átruházott hatáskörben- a polgármester határozattal dönt. 

(7) E rendelet alkalmazása során: 

a) egyedülélő:  a szociális igazgatásról és szociális ellátásokról szóló 1993. III. törvény 

4. § (1) bekezdés e) pontja szerinti  személy,

b) jövedelem: a szociális igazgatásról és szociális ellátásokról szóló 1993. III. törvény 

4. § (1) bekezdés a) pontja szerinti jövedelem.
2.§ E rendelet a kihirdetését követő napon lép hatályba és 2018. március 31. napján hatályát veszti.

Molnár Levente
Szarka Gyula


polgármester
jegyző

A rendelet kihirdetésének napja: 

Tüskevár, 2018. január 
Szarka Gyula

    jegyző
1.melléklet az /2018. (I..) önkormányzati rendelethez
K É R E L E M 

SZOCIÁLIS TŰZIFA IGÉNYLÉSÉHEZ

Az ellátást kérelmező személyre vonatkozó személyes adatok:

Név: ....................................................................................................................................

Születési név: .....................................................................................................................

Anyja neve: ........................................................................................................................

Születési hely, idő: ............................................................................................................,

Lakóhely: ...........................................................................................................................

Tartózkodási hely: ..............................................................................................................

Állampolgárság (bevándorolt, letelepedett, menekült, oltalmazotti jogállás) ……………

Telefonszám: .........................................................................

TAJ szám: ………………………………………………..

2017. december havi jövedelem összege: ………………………….. Ft.

A kérelemhez csatolni szükséges a Nyugdíjfolyósító Igazgatóság igazolását a folyósított ellátásról és a december havi jövedelem igazolását: nyugdíjszelvény, bankszámla kivonat, munkáltatói igazolás)

Szociális tűzifára az egyedül élő nyugdíjasok közül az jogosult, akinek jövedelme az öregségi nyugdíj mindenkori legkisebb összegének (28.500,- Ft ) ötszörösét 142.500,- Ft-ot nem haladja meg. 

Szociális tűzifa igénylése csak kérelemre történik. A kérelmet a jövedelemigazolásokkal együtt legkésőbb 2018. január 10-én ( szerda) 12,00 óráig kell eljuttatni a Tüskevári Közös Önkormányzati Hivatalba.
	


Dátum: …………………………………..






……………………………………………








kérelmező aláírása 

I N D O K O L Á S

Általános indokolás

Az Önkormányzat által igényelhető szociális tűzifa mennyiségét az önkormányzat 2016. évi átlagos közfoglalkoztatási létszám adatainak, illetve a 2017. január 1-ei lakosságszámból a 80 év feletti korcsoportos adatainak együttes száma határozta meg. A szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján a helyi önkormányzat a szociális rászorultság feltételeit rendeletben szabályozza. Tüskevár Község Önkormányzata 43 m3 tűzifavásárlásra kapott 764.540,-Ft támogatást. A települési önkormányzat a szociális tűzifára való jogosultságról határozattal dönt.

Részletes indokolás

1.§-hoz: Tartalmazza az önkormányzat döntését, meghatározza a rászorultak körét, a támogatás hivatalból és kérelemre történő megállapítását, a támogatás kizárólagos forrását és az Önkormányzat számára támogatásként megállapított tűzifa mennyiségét. Tartalmazza továbbá a támogatásra jogosultanként adható tűzifa mennyiségét, továbbá a támogatás megállapításáról szóló döntés meghozatalára jogosult megnevezését és a határozattal történő döntéshozatalt.

2.§-hoz: A rendelet hatálybalépését és hatályon kívül helyezését határozza meg úgy, hogy a tűzifa kiosztására biztosított határidő lejártát követően célszerű a rendeletet rögtön hatályon kívül helyezni. 

HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

§ (1) A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa)
társadalmi, gazdasági, költségvetési hatásait,

ab)
környezeti és egészségi következményeit,

ac)
adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket".
A szociális tűzifa juttatás szabályairól szóló …./2018. (I…...) önkormányzati rendelet tervezetében (a továbbiakban: Tervezet) foglaltak várható hatásai - a Jat. 17. § (2) bekezdésében foglalt elvárások tükrében - az alábbiak szerint összegezhetők:

a) A tervezett jogszabály valamennyi jelentősnek ítélt hatása


aa)
A jogszabály társadalmi, gazdasági, költségvetési hatásai
A veszélyeztetett személyek életkörülményeinek javítása. 

Gazdasági hatása nincs, az önkormányzatnak kell csekély összegű önerőt biztosítani a 

támogatáshoz. 


ab) A jogszabály környezeti és egészségi következményei
A környezetet csekély mértékben szennyezi a tüzelés által kibocsájtott égéstermék. 

A rendeletben foglaltak végrehajtásának egészségügyi következményei nincsenek. 


ac)
A jogszabály adminisztratív terheket befolyásoló hatásai
A rendelet végrehajtása átmenetileg többletfeladatokkal jár, de végrehajtása nem kíván 

túlmunkát. 
b) A jogszabály megalkotásának szükségessége, a jogalkotás elmaradásának várható következményei
A települési önkormányzatok szociális célú tüzelőanyag vásárlásához kapcsolódó kiegészítő támogatásról szóló Belügyminiszteri pályázat alapján Tüskevár Község Önkormányzata 43 m3 szociális célú tűzifa vásárláshoz kapcsolódó kiegészítő támogatást kapott. Ennek elosztása, valamint az említett jogszabály előírása alapján helyi rendelet megalkotása vált szükségessé. A rendelet megalkotásának elmaradása a támogatás visszafizetését vonná maga után.
c) A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.
